సీమంతం (సినిమా)

సీమంతం 2025 నవంబరు 14న విడుదలైన తెలుగు సినిమా. సుధాకర్ పానీ దర్శకత్వం వహించిన, ప్రశాంత్ టాటా నిర్మించిన   క్రైమ్ థ్రిల్లర్ చిత్రంలో  వజ్ర యోగి, శ్రేయా భారతి, అనిల్ లింగంపల్లి ప్రధాన పాత్రలు పోషించారు. వరుస క్రూరమైన హత్యల చుట్టూ ఈ కథ అల్లుకొని ఉంటుంది. ఈ కేసుని సాల్వ్ చేసేందుకు పోలీసులు తెగ కష్టపడుతుంటారు. 

 తారాగణం 

 అభయానందన్ గా వజ్ర యోగి
 అభిగ్న్యాగా శ్రేయా భారతి
 సీఐగా అనిల్ లింగంపల్లి
 రమణగా ప్రవీణ్ ధాచారం
 హెడ్ కానిస్టేబుల్ గా కాకినాడ నాని

 కథ 
సిటీలో వరుసగా హత్యలు జరుగుతుంటాయి. దీని వెనుక ఓ సీరియల్ కిల్లర్‌ ఉంటాడు. అతన్ని పట్టుకునేందుకు పోలీసులు చేసే ప్రయత్నాలన్నీ విఫలం అవుతుంటాయి. వాటిని సాల్వ్ చేసేందుకు పోలీసులు నానా తంటాలు పడతారు అయితే ఇలాంటి కిల్లర్‌ ఆట కట్టించేందుకు కథానాయకుడు వస్తాడు. అతనే డిటెక్టివ్ వజ్ర (వజ్ర యోగి). మరి ఈ డిటెక్టివ్ వజ్ర రంగంలోకి దిగి.. ఆ సీరియల్ కిల్లర్‌ను ఎలా పట్టుకుంటాడు? అసలు ఆ హత్యల వెనుకున్న కారణం ఏంటి? చివరకు కథ ఎలా టర్న్ తీసుకుంటుంది? అనేది ఈ సినిమా సారాంశం.

సినిమా మొదటి భాగం వజ్ర మరియు శ్రేయ మధ్య ప్రేమకథతో పాటు హత్యల పరంపరతో సాగుతూ, ఒక బలమైన ఇంటర్వెల్ బ్యాంగ్‌తో ముగుస్తుంది. రెండవ భాగం హీరో కేసును ఎలా పరిష్కరించాడనే దానిపై దృష్టి పెడుతుంది.  స్క్రీన్‌ప్లే చాలా ఆసక్తికరంగా మారుతుంది. సన్నివేశాలు మిమ్మల్ని ఉత్కంఠకు గురిచేస్తాయి. నిందితుల ఫ్లాష్‌బ్యాక్ ప్రధాన హైలైట్, మరియు ఈ చిత్రం నిజ జీవిత సంఘటనల నుండి ప్రేరణ పొందింది.

 ఉత్పత్తి 
సుధాకర్ పానీ దర్శకత్వం వహించిన ఈ చిత్రాన్ని టి. ఆర్. డ్రీమ్ ప్రొడక్షన్స్ పతాకంపై ప్రశాంత్ టాటా నిర్మించారు. ఈ చిత్రానికి ఎస్. సుహాస్ సంగీతం అందించగా, శ్రీనివాస్ విన్నకోట సినిమాటోగ్రఫీ, అమర్ రెడ్డి ఎడిటింగ్ చేశారు.

 రిసెప్షన్ 
హన్స్ ఇండియా విమర్శకుడు "చింతం దాని ఆకర్షణీయమైన కథాంశం, బలమైన ప్రదర్శనలు, చక్కగా రూపొందించిన క్లైమాక్స్ తో ఆకర్షణీయమైన క్రైమ్ థ్రిల్లర్ గా విజయం సాధించింది" అని పేర్కొన్నాడు.

న్యూస్ 18 ఇలా రాసింది "మొత్తం మీద, ఈ సిమంతం క్రైమ్ థ్రిల్లర్ అన్ని వర్గాల ప్రేక్షకులకు మంచి అనుభవం".

 మూలాలు 

 బాహ్య లింకులు